ৱান ডাইৰেকশ্বন

**ৱান ডাইৰেকশ্বন** () হৈছে ২০১০ চনত গঠিত হোৱা ল'ৰাৰ এটা ব্ৰিটিছ বেণ্ড। ইয়াৰ সদস্যসকল হৈছে: নিয়াল হ'ৰাণ, জাইন মালিক, লিয়াম পাইন, হেৰী ষ্টাইলছ আৰু লুইছ টমলিনছন। এই বেণ্ডটোৱে ব্ৰিটিছ সংস্কৰণৰ 'দা এক্স ফেক্টৰ'ৰ সপ্তমটো ছিৰিজত তৃতীয় স্থান দখল কৰিছিল। ইয়াৰ পিছতেই বেণ্ডটোৱে 'ছাইমন ক'ৱেল' ৰ ছাইক' মিউজিকৰ লগত চুক্তিবদ্ধ হয়। ইয়াৰ পিছতেই উত্তৰ আমেৰিকাৰ কলম্বিয়া ৰেকৰ্ডছৰ সৈতে চুক্তিবদ্ধ হয়। 

বেণ্ডটোৱে বৰ্তমানলৈকে এটা ব্ৰিট এৱাৰ্ড আৰু তিনিটাকৈ এম টি ভি ভিডিঅ' মিউজিক এৱাৰ্ডছ দখল কৰিছে। 'দা হাফিঙটন প'ষ্ট'-এ ২০১২ বৰ্ষটো "ৱান ডাইৰেকশ্বনৰ বৰ্ষ" বুলি উল্লেখ কৰিছে (The Year of One Direction)।

## ইতিহাস
### দা এক্স ফেক্টৰ, বেণ্ড গঠন আৰু চুক্তি (২০১০-১১)
২০১০ চনত, নিয়াল হ'ৰাণ, জাইন মালিক, লিয়াম পাইন, হেৰী ষ্টাইলছ আৰু লুইছ টমলিনছনে ব্ৰিটিছ টেলিভিছন শ্ব' দা এক্স ফেক্টৰৰ সপ্তমটো ছিৰিজত একক গায়ক হিচাবে অৱতীৰ্ণ হৈছিল। কিন্তু, ইয়াৰ ভিতৰত কোনো এজনেও ল'ৰাৰ শাখাৰ "জাজছ হাউচ" (judges' houses)ত যোগ্যতা লাভ কৰিব নোৱাৰিলে। অতিথি 
বিচাৰক নিক'ল স্কাৰ্জিঞ্জাৰ ৰ পৰামৰ্শমতে পাঁচোজনক লৈ এটা দল গঠন কৰিলে। ২০১০ চনৰ জুলাইত ইংলেণ্ডৰ লণ্ডনৰ উইম্বলী এৰেণাত প্ৰতিযোগিতাৰ "বুটকেম্প" (bootcamp)ত, এই দলটো গঠন কৰা হ'ল আৰু প্ৰতিযোগিতাৰ দলীয় শাখাৰ বাবে নিৰ্বাচন কৰা হয়। বেণ্ডটোৰ সদস্যসকলে নিজৰ মাজত চিনাকি তথা অনুশীলনৰ বাবে প্ৰায় দুসপ্তাহ সময় পাইছিল.। ষ্টাইলছে বেণ্ডটোৰ নাম ৱান ডাইৰেকশ্বন ৰখাৰ প্ৰস্তাৱ দিছিল আৰু পাছত বেণ্ডটোৰ নাম ৰখা হয়। "জাজছ হাউচ"ৰ প্ৰতিযোগী নিৰ্বাচনত বেণ্ডটোৱে "টৰ্ণ" গানটো পৰিবেশন কৰে। প্ৰতিযোগিতাৰ চাৰি সপ্তাহৰ ভিতৰত এফ ৱাই ডি, দিৱা ফিভাৰ আৰু বেল্লে এমী প্ৰতিযোগিতাৰ পৰা বাহিৰ হোৱাত ৱান ডাইৰেকশ্বন ছাইমন ক'ৱেল ৰ একমাত্ৰ দল আছিল। তৎক্ষণাৎ এই বেণ্ডটোৱে ইংলেণ্ডত বিপুল জনপ্ৰিয়তা লাভ কৰে। অৱশেষত এই বেণ্ডটোৱে প্ৰতিযোগিতাৰ তৃতীয় স্থান দখল কৰে। প্ৰতিযোগিতাৰ প্ৰথন স্থান লাভ কৰে মেট কাৰ্ডল  আৰু ৰেবেকা ফাৰ্গুছন Rebecca Ferguson-য়ে দ্বিতীয় স্থান দখল কৰে। 
ইয়াৰ পিছত, ছাইমন ক'ৱেলে ৱান ডাইৰেকশ্বনক ২ লাখ পাউণ্ডত ছাইক' ৰেকৰ্ডছৰ সৈতে চুক্তিবদ্ধ কৰে। ২০০১ চনৰ জানুৱাৰীত, বেণ্ডটোৰ প্ৰথম এলবামৰ ৰেকৰ্ডিঙ আৰম্ভ হয় আৰু ইয়াৰ বাবে লছ এঞ্জেলছলৈ যায়। ২০১১ চনৰ ফেব্ৰুৱাৰীত ৱান ডাইৰিকশ্বন আৰু নজন প্ৰতিযোগীৰ সৈতে 'এক্স ফেক্টৰ' লাইভ টু'ৰত অংশগ্ৰহণ কৰে। ২০১১ চনৰ এপ্ৰিলত, টু'ৰ সমাপ্ত হোৱাৰ পিছত বেণ্ডটোৱে নিজৰ অভিষেক এলবামটোৰ কাম আৰম্ভ কৰে। ছুইডেন, ইংলেণ্ড আৰু আমেৰিকা যুক্তৰাষ্ট্ৰত এলবামটোৰ গান ৰেকৰ্ড কৰা হৈছিল

### 'আপ অল নাইট' আৰু আন্তঃৰাষ্ট্ৰীয় সফলতা (২০১১-১২)

২০১১ চনৰ ছেপ্তেম্বৰত মুকলি হোৱা ৱান ডাইৰেকশ্বনৰ প্ৰথম একক গীত "হোৱাট মেকছ য়ু বিউটিফুল"  শীৰ্ষক গীতটো ইউ কে ছিংগলছ চাৰ্টত শীৰ্ষস্থান দখল কৰে। এই গীতটো চ'নি মিউজিক এণ্টাৰটেইনমেণ্টৰ আটাইতকৈ বেছি প্ৰি-অৰ্ডাৰড (pre-ordered ) একক গীতৰ স্থান দখল কৰে। ইয়াৰ পিছৰ একক গীত "গ'টা বি ইউ" (Gotta Be You) আৰু "ৱান থিঙ" (One Thing) গীত দুটাই ইউ কে ছিংগলছ চাৰ্টত শীৰ্ষ দহটা স্থান লাভ কৰে.। ২০১১ চনৰ নৱেম্বৰত ৱান ডাইৰেকশ্বনে উত্তৰ আমেৰিকাৰ "কলম্বিয়া ৰেকৰ্ডছ"ৰ সৈতে এক চুক্তি কৰে। ২০১২ চনৰ ফেব্ৰুৱাৰীত আমেৰিকা যুক্তৰাষ্ট্ৰত "হোৱাট মেকছ য়ু বিউটিফুল"  গীতটো মুক্তি দিয়া হয়। ই 'বিলব'ৰ্ড' হট ১০০ত ২৮তম স্থান লাভ কৰে। ২০১২ চনৰ জুলাই মতে এই গীতটোৱে চতুৰ্থ স্থান দখল কৰিছে আৰু আমেৰিকা যুক্তৰাষ্ট্ৰত ৩ মিলিয়নৰো অধিক কপি বিক্ৰী হৈছে। ২০১২ চনৰ ১২ মাৰ্চত ৱান ডাইৰেকশ্বন সদস্যসকলে দূৰদৰ্শনৰ অনুষ্ঠানৰ কাৰণে প্ৰথমবাৰৰ বাবে আমেৰিকা যুক্তৰাষ্ট্ৰৰ ৰকিফেলাৰ চেণ্টাৰত দা টুডে শ্ব'ত অংশগ্ৰহণ কৰে। এই অনুষ্ঠানত প্ৰায় ১৫,০০০ জন অনুৰাগী উপস্থিত আছিল। ইয়াৰ প্ৰায় সকলোবিলাকে কিশোৰ আছিল। ২০১২ চনৰ প্ৰথম ভাগত বেণ্ডটোৰ প্ৰথমটো এলবাম 'আপ অল নাইট' সমগ্ৰ বিশ্বজুৰি মুক্তি পায়। ২০১১ বৰ্ষৰ ইংলেণ্ডৰ আটাইতকৈ ক্ষিপ্ৰ গতিৰে বিক্ৰী হোৱা এলবামৰ ভিতৰত শীৰ্ষস্থান লাভ কৰে আৰু ষোল্লখন দেশৰ একক গীতৰ শীৰ্ষ তালিকাত স্থান লাভ কৰে। ২০১২ চনৰ জুলাই মতে, "আপ অল নাইট" এলবামটোৱে আমেৰিকা যুক্তৰাষ্ট্ৰৰ আটাইতকৈ বাছি বিক্ৰী হোৱা এলবামৰ ভিতৰত দ্বিতীয় স্থান দখল কৰিছে। ২০১২ চনৰ আগষ্ট মতে, এই এলবামটো সমগ্ৰ বিশ্বজুৰি ৩ মিলিয়নৰো অধিক কপি বিক্ৰী হৈছে। 

২০১২ চনৰ ২১ ফেব্ৰুৱাৰীত ৱান ডাইৰেকশ্বন বেণ্ডৰ গীত "হোৱাট মেকছ য়ু বিউটিফুল" শীৰ্ষক গীতটোৱে ২০১২ বৰ্ষৰ ব্ৰিট এৱাৰ্ডছ অনুষ্ঠানত শ্ৰেষ্ঠ ব্ৰিটিছ একক গীতৰ খিতাপ দখল কৰে। ২০১২ চনৰ এপ্ৰিলত, আমেৰিকা যুক্তৰাষ্ট্ৰৰ কেলিফ'ৰ্ণিয়াৰ একে নামৰে অন্য এটা বেণ্ডে পণ্যচিহ্ন উলঙ্ঘন ৰ বাবে গোচৰ তৰে। অৱশেষত, ২০১২ চনৰ ছেপ্তেম্বৰত বিবিচি -এ ঘোষণা কৰে যে ইংলেণ্ডৰ বেণ্ডটোৱে এই নাম ব্যৱহাৰ কৰাৰ স্বত্ব লাভ কৰিছে। ইয়াৰ পিছত আমেৰিকা যুক্তৰাষ্ট্ৰৰ বেণ্ডটোৰ নাম "আনচাৰটেড শ্ব'ৰছ" (Uncharted Shores) ৰখা হয়। প্ৰথমতে, "আনচাৰটেড শ্ব'ৰছ" বেণ্ডটোৱে অভিযোগ আনে যে ইংলেণ্ডৰ বেণ্ডটোৰ অনুৰাগীৰ পৰা উপহাস, ঘৃণা বিষয়ক মেইল আৰু বিভিন্ন মৃত্যুৰ ভাবুকি পাইছে। সেয়ে ৱান ডাইৰেকশ্বন বেণ্ডটোক ক্ষতিপূৰণ হিচাবে ১ মিলিয়ন ডলাৰ আৰু বেণ্ডটোৰ ৰাজমৰ্যাদাৰ অংশীদাৰ হিচাবে গ্ৰহণ কৰিবলৈ দাবী কৰে। ছাইক' মিউজিকে ওলোটাই আমেৰিকা যুক্তৰাষ্ট্ৰৰ বেণ্ডটোৰ ওপৰত অভিযোগ তোলে যে, সেই বেণ্ডটোৱে ৱান ডাইৰেকশ্বনৰ সাফল্যৰ সুবিধা লৈ পইচা উপাৰ্জন কৰিব বিচাৰিছে। অৱশেষত এই গোচৰ নিষ্পত্তি হোৱাত দুয়োটা বেণ্ডে ঘোষণা কৰে যে বৰ্তমান দুয়োটা নিজৰ নিজৰ নামক সুখী। 

২০১১ চনৰ ডিচেম্বৰত ৱান ডাৱৰেকশ্বন বেণ্ডটোৱে ইংলেণ্ডত আপ অল নাইট ট'ৰ শুভাৰম্ভ কৰে]]। ২০১২ চনৰ এপ্ৰিলৰ পৰা জুলাই লৈকে অষ্ট্ৰেলিয়া আৰু উত্তৰ আমেৰিকাতো ইয়াৰ অনুষ্ঠান অনুষ্ঠিত কৰা হ'ব বুলি বেণ্ডটোৱে ২০১২ চনৰ আৰম্ভণিতে বেণ্ডটোৱে ঘোষণা কৰে। ৬২টা শ্ব'ৰ সৈতে এই কনচাৰ্ট টু'ৰটোৱে বাণিজ্যক সফলতা পোৱাৰ লগতে সমালোচকৰ পৰা ভাল মন্তব্য লাভ কৰে। ২০১২ চনৰ মে' মাহত এই কনচাৰ্ট টু'ৰটোৰ ৰেকৰ্ডিং 'আপ অল নাইট: দা লাইভ টু'ৰ'  মুকলি কৰা হয়। ২৫খন দেশত এই মিউজিক ডিভিডি খনে মুউজিক তালিকাত স্থান লাভ কৰাৰ লগতে ২০১২ চনৰ আগষ্ট মাহলৈকে ১ মিলিয়নতকৈও অধিক ইয়াৰ কপি বিক্ৰী হৈ গৈছে। ২০১২ চনৰ জুনত, 'চ'নি মিউজিক এণ্টাৰটেইনমেণ্ট ইউ কে'ৰ চেয়াৰমেন তথা মুখ্য কাৰ্যনিৰ্বাহক বিষয়া নিক গেটফিল্ড-এ আশা কৰিছে যে ২০১৩ চনলৈকে ৱান ডাইৰেকশ্বন বেণ্ডটোৱে ১০০ মিলিয়ন ডলাৰৰ ব্যৱসায় কৰিব। বেণ্ডটোৱে বৰ্তমানলৈকে ৫০ মিলিয়ন ডলাৰৰ ব্যৱসায় কৰিছে আৰু পিছৰ বছৰ তেওঁ ইয়াৰ দুগুণ ব্যৱসায় কৰিব বুলি আশা কৰিছে। 
২০১২ চনৰ ১ আগষ্টলৈকে ৱান ডাইৰেকশ্বনৰ প্ৰায় ৮ মিলিয়ন একক গীত, ৩ মিলিয়ন এলবাম আৰু ১ মিলিয়ন ডিভিডি বিক্ৰী হৈছে। ২০১২ চনৰ ১২ আগষ্টত, ২০১২ গ্ৰীষ্মকালীন অলিম্পিকৰ সামৰণি অনুষ্ঠানত "হোৱাট মেকছ য়ু বিউটিফুল" শীৰ্ষক গীতটি পৰিৱেশন কৰে। ইয়াৰ উপৰিও ২০১২ চনৰ ৬ ছেপ্তেম্বৰত অনুষ্ঠিত হোৱা এমটিভি ভিডিঅ' মিউজিক এৱাৰ্ডছ অনুষ্ঠানত "ৱান থিঙ" শীৰ্ষক গীতটো পৰিৱেশন কৰে। "হোৱাট মেকছ য়ু বিউটিফুল" শীৰ্ষক গীতটোৰ বাবে ৱান ডাইৰেকশ্বন বেণ্ডটোৱে শ্ৰেষ্ঠ নৱাগত শিল্পী, শ্ৰেষ্ঠ পপ ভিডিঅ' আৰু "ম'ষ্ট চেয়াৰ-ৱৰ্থী ভিডিঅ'" (Most Share-Worthy Video)ৰ বঁটা লাভ কৰে। 

### 'টেক মি হ'ম' আৰু ৱৰ্ল্ড টু'ৰ (২০১২)
২০১২ চনৰ মে'ত, ছুইডেনৰ ষ্টকহ'মত ৱান ডেইৰিকশ্বন বেণ্ডটোৱে দ্বিতীয়টো এলবাম 'টেক মি হ'ম' (Take Me Home)ৰ ৰেকৰ্ডিঙ আৰম্ভ হয়। 
২০১২ চনৰ ১২ নৱেম্বৰত, 'টেক মি হ'ম' মুকলি কৰিবলৈ ঠিক কৰা হৈছে। ইয়াৰ আগতে ২০১২ চনৰ ৩০ ছেপ্তেম্বৰত এই এলবামৰ "লিভ হোৱাইল ৱি আৰ য়াঙ"  শীৰ্ষক গীতটো মুকলি কৰা হয়। ২০১৩ চনৰ ফেব্ৰুৱাৰীত ৱান ডাৱৰেকশ্বনে দ্বিতীয়টো কনচাৰ্ট টু'ৰ "২০১৩ ৱৰ্ল্ড টু'ৰ" আৰম্ভ কৰাৰ কথা। 

এই টু'ৰত ইংলেণ্ড, আয়াৰলেণ্ড, উত্তৰ আমেৰিকা আৰু অষ্ট্ৰেলিয়াৰ মুঠ ১০১টা শ্ব' অনুষ্ঠিত হ'ব। টিকট মুকলি কৰাৰ এদিনৰ ভিতৰতে ইংলেণ্ড আৰু আয়াৰলেণ্ডত এই টু'ৰৰ প্ৰায় ৩,০০,০০০টা টিকট বিক্ৰী হয়। ইয়াৰ ভিতৰত লণ্ডনৰ "দা O2 এৰেণা"ৰ (The O<sub>2</sub> Arena)ৰ ছদিনৰ টিকট একেদিনাই বিক্ৰী হৈ যায়। উত্তৰ আমেৰিকাত টিকটৰ অভিভূতকাৰী চাহিদাৰ বাবে শ্ব'ৰ সংখ্যা বঢ়াবলগীয়া হয়অষ্ট্ৰেলিয়া আৰু নিউজিলেণ্ডত হ'বলগীয়া ১৮টা শ্ব'ৰ বাবে ১৯০,০০০টা টিকট ইতিমধ্যে বিক্ৰী হৈ যায়। ইয়াৰ সহায়ত প্ৰায় ১৫.৭ মিলিয়ন আমেৰিকান ডলাৰ উপাৰ্জন হয়

## সংগীত শৈলী
ৱান ডাইৰেকশ্বনৰ প্ৰথমটো ষ্টুডিঅ' এলবাম 'আপ অল নাইট' (২০১১)ত মূলতঃ এখন পপ মিউজিক ৰেকৰ্ড। ইয়াত টিন পপ, ডান্স পপ, পপ ৰক আৰু পাৱাৰ পপ, মিউজিকৰ সমাহাৰ ঘটিছে আৰু ইলেকট্ৰ'পপ আৰু ৰক মিউজিকৰ প্ৰভাৱ পৰিছে। 'ৱান থিঙ' আৰু 'হোৱাট মেকছ য়ু বিউটিফুল' গীত দুটাত পাৱাৰ পপ আৰু পপ ৰক মিউজিক ব্যৱহাৰ কৰা হৈছে। ইয়াত ব্যৱহাৰ হোৱা শক্তিশালী কোৰাছ আৰু "powerhouse"guitar riffs উল্লেখনীয় দিশ। 

## অন্যান্য নতুন প্ৰচেষ্টা
বৰ্তমানলৈকে ৱান ডাইৰেকশ্বন বেণ্ডৰ তিনিখন কিতাপ প্ৰকাশ পাইছে। প্ৰকাশক হৈছে হাৰ্পাৰ কলিন্স। এই কিতাপ কেইখনত ব্যক্তিগত আলোকচিত্ৰ আৰু প্ৰত্যেক সদস্যৰে বিষয়ে আছে। ২০১১ চনৰ ১৭ ফেব্ৰুৱাৰীত ৱান ডাইৰেকশ্বনৰ প্ৰথমখন স্বত্ব থকা কিতাপ 'ৱান ডাইৰেকশ্বন: ফৰেভাৰ য়াঙ (দা অফিচিয়েল এক্স ফেক্টৰ ষ্ট'ৰী)' () প্ৰকাশ পায়। 'দা চানডে টাইমছ বেষ্ট চেলাৰ লিষ্ট' ('The Sunday Times' Best Seller list)ত এই কিতাপখনে শীৰ্ষস্থান দখল কৰে। ২০১১ চনৰ ১ ছেপ্তেম্বৰত দ্বিতীয়খন কিতাপ 'ৱান ডাইৰেকশ্বন: দা অফিচিয়েল এনুৱেল ২০১২' () প্ৰকাশ পায়। ২০১১ চনৰ ১৫ ছেপ্তেম্বৰত ৱান ডাইৰেকশ্বনৰ তৃতীয়খন কিতাপ 'ডেয়াৰ টু ড্ৰীম: লাইফ এজ ৱান ডাইৰেকশ্বন' () প্ৰকাশ পায়। এই কিতাপখনেও 'দা চানডে টাইমছ নন ফিকচন হাৰ্ডবেক বেষ্টচেলাৰ তালিকা'ত শীৰ্ষস্থান দখল কৰে। ২০১২ চনৰ ২২ মে'ত 'ডেয়াৰ টু ড্ৰীম: লাইফ এজ ৱান ডাইৰেকশ্বন' কিতাপখন আমেৰিকা যুক্তৰাষ্ট্ৰত প্ৰকাশ কৰা হয়,। এই কিতাপখনেও 'দা নিউয়ৰ্ক টাইমছ বেষ্ট চেলাৰ লিষ্ট' ('The New York Times' Best Seller list)ত শীৰ্ষস্থান দখল কৰে। 
 
২০১১ চনত 'ৱান ডাইৰেকশ্বন ২০১২ কেলেণ্ডাৰ' প্ৰকাশ পায়। 'আমাজান ডট কম'ৰ মতে, ৱান ডাইৰেকশ্বনৰ কেলেণ্ডাৰ হৈছে ইংলেণ্ডৰ প্ৰসিদ্ধ ব্যক্তি সকলৰ ভিতৰত আটাইতকৈ বেছি বিক্ৰী হোৱা কেলেণ্ডাৰ। ২০১১ চনৰ এপ্ৰিলৰ পৰা 'প'কেমন ব্লেক এণ্ড হোৱাইট' ('Pokémon Black' and 'White')ৰ ব্ৰেণ্ড এম্বেছাদৰ হৈছে ৱান ডাইৰেকশ্বন। বেণ্ডটোৱে বহুতো বিজ্ঞাপন অভিনয় কৰাৰ লগতে অনুৰাগী সকলৰ বাবে বহুতো অনুষ্ঠানত ভাগ লৈছে। ২০১২ চনৰ এপ্ৰিলত, হাছব্ৰ'-য়ে বেণ্ডটোৰ ওপৰত পুতলা আৰু গেম নিৰ্মাণৰ বাবে ৱান ডাইৰেকশ্বনৰ সৈতে চুক্তি কৰে। এইসমূহ ইংলেণ্ড আৰু আয়াৰলেণ্ডৰ বাহিৰে গোটেই বিশ্বজুৰি ২০১২ চনৰ শাৰদীয় বতৰত মুকলি দিয়াৰ কথা। 

## বিশ্বপ্ৰেম
২০১০ চনত যেতিয়া ৱান ডাইৰেকশ্বন দা এক্স ফেক্টৰৰ প্ৰতিযোগী আছিল, তেতিয়া আন সাতজন প্ৰতিযোগী ৰ সৈতে লগ হৈ 'হেল্প ফ'ৰ হিৰ'ছ'ৰ সাহায্যাৰ্থে 'ডেভিড ব'ৱে'ৰ হিৰ'ছৰ এটা কভাৰ মুকলি কৰিছিল। এই গীতটো 'হেল্প ফ'ৰ হিৰ'ছ'ৰ সাহায্যাৰ্থে জনহিতকৰ বাবে মুকলি কৰা হয়। এই জনহিতকৰ অনুষ্ঠানটোৱে আঘাতপ্ৰাপ্ত পুৰুষ আৰু মহিলা কৰ্মচাৰীসকলক সহায় আগবঢ়ায়। ২০১০ চনৰ ২০ নৱেম্বৰত, 'দা এক্স ফেক্টৰ' প্ৰতিযোগিতাৰ ফাইনেলত এই গীতটো ১৬ জন ফাইনেলৰ প্ৰতিযোগীয়ে একেলগে পৰিৱেশন কৰিছিল। এই গীতটোৱে ২০১০ চনৰ ২৫ নৱেম্বৰত আইৰিছ ছিংগলছ চাৰ্ট আৰু ২০১০ চনৰ ২৮ নৱেম্বৰত ইউকে ছিংগলছ চাৰ্টৰ শীৰ্ষস্থান দখল কৰে। ২০১২ চনত, ৱান ডাইৰেকশ্বনে "ডিছ ফ'ৰ এ ৱিছ" (Dish For A Wish)ক বৰঙনি আগবঢ়ায়। ই ইংলেণ্ডৰ অসুখীয়া ল'ৰা ছোৱালী সহায় আগবঢ়োৱা 'ৰেইজ অফ চানচাইন ছিলড্ৰেনছ চ্যাৰেটি' (Rays Of Sunshine Children Charity) নামৰ অনুষ্ঠানটোক সহায় কৰে। ২০১২ চনৰ ৯ মাৰ্চত এই জনহিতকৰ অনুষ্ঠানটো ৱান ডাইৰেকশ্বন দলটোৱে ভ্ৰমণ কৰে। ২০১২ চনৰ এপ্ৰিলত 'গ্ৰেট অ'ৰম'ণ্ড ষ্ট্ৰীট হস্পিটেল ছিলড্ৰেনছ চ্যাৰেটি'ৰ সহায়ৰ বাবে চ্যাৰেটিবাজ (Charitybuzz)ৰ সৈতে লগ লাগে। আপ অল নাইট টু'ৰত ভিআইপি টিকটৰ যোগেদি সংগৃহীত হোৱা পইচা ছিলড্ৰেনছ চ্যাৰেটি (Children Charity)ৰ সাহায্যাৰ্থে আগবঢ়োৱা হয়। ২০১২ চনৰ এপ্ৰিলত, নিলামীৰ জৰিয়তে 'কেলিফ'ৰ্ণিয়া আৰ্থকুৱেক অ'থৰিটী' (California Earthquake Authority (CEA)ক সহায় কৰে। ২০১২ চনৰ জুলাইত ৱান ডাইৰেকশ্বনে ব্ৰিটিছ এয়াৰৱেজৰ লগ হৈ "টেক্সট টু ৱিন" প্ৰতিযোগিতাৰ আয়োজন কৰে, আৰু ছ'ছিয়েল নেটৱৰ্কিঙ ছাইটসমূহত ইয়াক মুকলি কৰা হয়। প্ৰতিযোগিতাৰ ভাগ্যৱান আঠজন অনুৰাগীক বেণ্ডটোৰ সৈতে এক ঘণ্টাৰ এক বিমান যাত্ৰাৰ সুবিধা দিয়া হয়। এই প্ৰতিযোগিতাত উপাৰ্জন হোৱা সকলো পইচা ব্ৰিটিছ এয়াৰৱেজৰ জনহিতকৰ কামৰ সহযোগী 'কমিক ৰিলিফ'ক দিয়া হয়। এই পইচাসমূহৰ দ্বাৰা ইংলেণ্ড আৰু পৃথিৱীৰ অন্যান্য আৰ্থিকভাৱে দুৰ্বল দেশসমূহৰ ল'ৰা-ছোৱালীক সহায় আগবঢ়োৱা হয়। 

## সদস্য
বেণ্ডটোৰ পাঁচোজনেই একক প্ৰতিযোগী হিচাবে অৱতীৰ্ণ হৈ ল'ৰাৰ শাখাত যোগ্যতা লাভ কৰিব নোৱাৰিলে। পাছত অতিথি বিচাৰক 'নিক'ল স্কাৰ্জিঞ্জাৰ' ৰ পৰামৰ্শ মতে, পাঁচোজনক লৈ এটা দল গঠন কৰা হ'ল আৰু দলীয় শাখাৰ যোগ্যতা অৰ্জন কৰে। 

### নিয়াল হ'ৰাণ

নিয়াল জেমছ হ'ৰাণ (, জন্ম: ১৩ ছেপ্তেম্বৰ, ১৯৯৩)ৰ জন্ম হৈছিল আয়াৰলেণ্ডৰ, মুলিঙগাৰ, কাউণ্টী ৱেষ্টমেইথ)ত। মাতৃৰ নাম মাউৰা গাল্লাঘাৰ (Maura Gallagher), পিতৃৰ নাম ববী হ'ৰাণ আৰু জেষ্ঠ্য ভাতৃৰ নাম গ্ৰেগ। পাঁচ বছৰ বয়সতে পিতৃ-মাতৃৰ বিবাহ-বিচ্ছেদ হয়। পূৰ্বতে ভাতৃৰ সৈতে দুয়ো পিতৃ-মাতৃৰ ঘৰত আছিল। বৰ্তমান দুয়ো মুলিঙগাৰত পিতৃৰ লগত বাস কৰে। হ'ৰাণ ক'লাইষ্টে মুহুইৰে, মুলিঙগাৰৰ খ্ৰীষ্টীন ব্ৰাদাৰ্ছ স্কুল বিদ্যালয়ৰ ছাত্ৰ আছিল। হ'ৰাণ স্কুলৰ কোৰাছ দলৰ সদস্য আছিল আৰু বৰদিনৰ সময়ত গান গাইছিল। 

'দা এক্স ফেক্টৰ'ত অংশ লোৱাৰ পূৰ্বে নিয়াল হ'ৰাণে ডাবলিনৰ লয়ড ডেনিয়েলছৰ দৰে সাহায্যত অংশগ্ৰহণ কৰিছিল। সৰুকালৰে পৰা হ'ৰাণে গীটাৰ বজাই আহিছে। হৰাণ চুইঙ মিউজিকৰ অনুৰাগী আৰু প্ৰিয় গায়ক হৈছে ফ্ৰাংক ছিনাত্ৰা, ডিন মাৰ্টিন আৰু মাইকেল বাবুল। ইয়াৰ উপৰিও হৰাণে ৰক মিউজিক ভাল পায় আৰু 'দা ইগলছ', 'বন জ'ভি' আৰু 'দা স্ক্ৰীপ্ত'ৰ অনুৰাগী। 

### জাইন মালিক

জৈন জাভেদ জাইন মালিক (, জন্ম:১২ জানুৱাৰী, ১৯৯৩)ৰ ইংলেণ্ডৰ ব্ৰেডফ'ৰ্ড, ৱেষ্ট য়ৰ্কশ্বিয়াৰত জন্ম হৈছিল। পিতৃ য়াছেৰ হৈছে ব্ৰিটিছ পাকিস্তানী আৰু মাতৃ ট্ৰিছিয়া মালিক হৈছে ইংলিছ। জাইনৰ জ্যেষ্ঠ ভগ্নীৰ নাম 'ড'নিয়া' আৰু কনিষ্ঠ ভগ্নীৰ নাম হৈছে: 'ৱালিয়া' আৰু 'ছাফা'। জাইন ইষ্ট ব'লিঙত, ডাঙৰ-দীঘল হৈছিল আৰু টং হাইস্কুলৰ ছাত্ৰ আছিল। দা এক্স ফেক্টৰত অ'ডিছনৰ সময়ত কৈছিল "মই অভিজ্ঞতাৰ বাবে ইয়ালৈ আহিছোঁ"। জাইনৰ মূল সংগীত শৈলীত আৰ্বান মিউজিকৰ প্ৰভাৱ আছে আৰু আৰ এণ্ড বি আৰু ৰেপ মিউজিকৰ মাজত ডাঙৰ-দীঘল হৈছে। এক্স ফেক্টৰৰ অ'ডিছনৰ সময়ত জাইনে মাৰিঅ' আৰ এণ্ড বি গান, "লেট মি লভ য়ু" গাইছিল। জাইন মালিক ধুমপানত আসক্ত আৰু ২০১১ চনৰ শেষভাগত এই বদ অভ্যাস এৰিবলৈ ইচ্ছা প্ৰকাশ কৰে। টুইটাৰত এবাৰ জাইনে লিখিছিল, "'লা ইলা হা ইল লাল্লা মহম্মদ দূৰ ৰাসাউল্লাহ'"। এই বাৰ্তাটো মুছলমান সকলৰ মাজত বিশ্বাসৰ ভেটি বুলি গণ্য কৰা হয়। ইয়াৰ অৰ্থ হৈছে: "পৃথিৱীৰ ক'তো ভগৱান নাই কিন্তু আল্লা আৰু মহম্মদ হৈছে আল্লাৰ দূত"। 

### লিয়াম পাইন

লিয়াম জেমছ পাইন (, জন্ম: ২৯ আগষ্ট, ১৯৯৩) হৈছে ইংলেণ্ডৰ ৱলভাৰ্ম্পটন, ৱেষ্ট মিডলেণ্ডছৰ। পিতৃৰ নাম জিয়ফ,, মাতৃৰ নাম কৰেণ আৰু ভগ্নীৰ নাম: ৰুথ আৰু নিক'লা.। চিকিৎসকে পাইনৰ এটা কিডনীত ক্ষত দেখা পাইছিল। সেয়ে চাৰি বছৰ বয়সলৈকে, পাইনে নিয়মীয়াকৈ স্বাস্থ্য পৰীক্ষা কৰিবলগীয়া হৈছিল। ইয়াৰ কাৰণে, সৰু হৈ থাকোঁতে পাইনে বাহুত ৰাতিপুৱা আৰু গধূলি ৩২টা বেজী ল'বলগীয়া হৈছিল। বাল্যকালত খেলা-ধূলাৰ লগতো জড়িত আছিল। ছেকেণ্ডেৰী স্কুলত থাকোঁতে পাইন অত্যাচাৰৰ সন্মুখীন হৈছিল। সেয়ে ১২ বছৰ বয়সত বক্সিঙ শিকিবলৈ আৰম্ভ কৰে.। পাইন চিটি অফ ৱলভাৰ্ম্পটন কলেজৰ মিউজিক টেকন'লজীৰ ছাত্ৰ আছিল। পাইনে এবাৰ ৱলভাৰ্ম্পটন ৱাণ্ডাৰৰ্ছৰ এখন ফুটবল খেলত ২৬,০০০ দৰ্শকৰ সন্মুখত গান গাইছিল। 

পাইনে ২০০৮ চনত চৈধ্য বছৰ বয়সতে 'দা এক্স ফেক্টৰ'ৰ পঞ্চম ছিৰিজত প্ৰথমবাৰৰ বাবে অ'ডিছন দিছিল। তেতিয়া "জাজেছ হাউচ"-লৈও নিৰ্বাচিত হৈছিল। কিন্তু বিচাৰক ক'ৱেলৰ মতে, পাইন প্ৰতিযোগিতাৰ বাবে তেতিয়া উপযোগী হোৱা নাছিল। সেয়ে ক'ৱেলে পাইনক দুবছৰৰ পাছত পুনৰ 'দা এক্স ফেক্টৰ'লৈ আহিবলৈ কয়.। পাইনৰ প্ৰভাৱিত লোকসকলৰ মাজত 'জাষ্টিন টিম্বাৰলেক'  অন্যতম। ইয়াৰ উপৰিও, 'টেক ডেট'ৰ সদস্য গেৰী বাৰল' ৰ পৰা ষ্টেজত প্ৰদৰ্শন কৰিবলৈ পাইন প্ৰভাৱিত হৈছে। 

### হেৰী ষ্টাইলছ

হেৰী এডৱাৰ্ড ষ্টাইলছ (, জন্ম:১৯৯৪) হৈছে ইংলেণ্ডৰ হ'মছ ছেপেল, ছেশ্বিয়াৰৰ এখন গাঁৱৰ। হেৰী হ'মছ ছেপেল কম্প্ৰহেনছিভ স্কুলৰ ছাত্ৰ আছিল। মাতৃৰ নাম এন কক্স, পিতৃৰ নাম দেশ ষ্টাইলছ আৰু জ্যেষ্ঠ ভগ্নীৰ নাম গেমা। হেৰীৰ সাত বছৰ বয়সতে পিতৃ-মাতৃৰ বিবাহ-বিচ্ছেদ হয় আৰু মাতৃয়ে পুনৰ দ্বিতীয় বিবাহ কৰায়। বিবাহ-বিচ্ছেদৰ পিছত হেৰী আৰু গেমাক লৈ মাতৃয়ে ছেশ্বিয়াৰৰ গাঁৱলৈ গুছি যায়। বাৰ বছৰ বয়সত হেৰী পুনৰ হ'মছ ছেপেললৈ উভতি আহে। হেৰী 'হোৱাইট এস্কিম'' নামৰ বেণ্ড এটাৰ মুখ্য গায়ক আছিল। বেণ্ডটোৰ লিড গীটাৰিষ্ট আছিল 'হেইডিন ম'ৰিছ', বেছ গীটাৰিষ্ট 'নিক ক্লফ' আৰু ড্ৰামাৰ আছিল 'ৱিল স্বেনী'। এই বেণ্ডটোৱে এবাৰ এটা বেণ্ড প্ৰতিযোগিতাত ভাগ লৈ বিজয়ী হৈছিল। 'দা এক্স ফেক্টৰ'ত ভাগ লোৱাৰ আগতে, ষোল্ল বছৰীয়া হেৰীয়ে হ'মছ ছেপেলৰ এখন বেকাৰীত মাজে সময়ে কাম (Part-time Job) কৰিছিল। 

বাল্যকালৰ পৰাই হেৰীয়ে গান গাই ভাল পাইছিল। এলভিছ প্ৰিছলীৰ পৰা অনুপ্ৰাণিত হৈ হেৰীয়ে সংগীতৰ শিক্ষা আৰম্ভ কৰিছিল। হেৰীয়ে 'ফষ্টাৰ দা পিপল', 'ক'ল্ডপ্লে' আৰু 'কিঙছ অফ লিয়ন'ৰ পৰাও অনুপ্ৰাণিত হৈছে। হেৰীয়ে কৈছে যে, 'দা এক্স ফেক্টৰ'-এ গায়ক হিচাপে বহুতো দৃঢ় বিশ্বাস দিছে। ষ্টেজত গান গাবলৈ হেৰীয়ে 'ক'ল্ডপ্লে'ৰ সদস্য ক্ৰিছ মাৰ্টিনৰ পৰা অনুপ্ৰণিত হৈছে। ইয়াৰ উপৰিও হেৰী 'দা বীটলছ'ৰ পৰাও অনুপ্ৰাণিত হৈছে। সৰু হৈ থাকোঁতে হেৰীৰ পিতৃয়ে 'দা বীটলছ'ৰ গান বজাই শুনাইছিল। 

### লুইছ টমলিনছন

লুইছ ৱিলিয়াম টমলিনছন () বা লুইছ ট্ৰয় অষ্টিন (, জন্ম: ২৪ ডিচেম্বৰ, ১৯৯১) হৈছে ইংলেণ্ডৰ ডনকাষ্টেৰ, চাউথ য়ৰ্কশ্বিয়াৰৰ। মাতৃৰ নাম জ'হানাহ প'লষ্টন আৰু পিতৃৰ নাম ট্ৰয় অষ্টিন। লুইছ সৰু হৈ থাকোঁতেই পিতৃ-মাতৃৰ বিবাহ-বিচ্ছেদ হয় আৰু সতীয়া পিতৃৰ(stepfather)ৰ উপাধি গ্ৰহণ কৰে। লুইছে বাৰ্ন্সলেৰ এখন স্কুলত অভিনয় শিক্ষা গ্ৰহণ কৰিছিল। আই টি ভি ৱানৰ চলচ্চিত্ৰ 'ইফ আই হেড য়ু' আৰু বিবিচিৰ 'ৱাটাৰলু ৰ'ডত'ত সৰু সৰু চৰিত্ৰ কৰিছিল। লুইছ 'দা হেইফিল্ড স্কুল' আৰু 'হল ক্ৰছ স্কুল'ৰ ছাত্ৰ আছিল। হল ক্ৰছ স্কুলৰ ছাত্ৰ হৈ থাকোঁতে লুইছে কেইবাটাও মিউজিকেল প্ৰডাকচনত কাম কৰিছিল.। 

লুইছে কৈছে যে, গ্ৰীজৰ হাইস্কুল প্ৰডাকছনৰ মূল চৰিত্ৰ 'ডেনী জুক''ই 'দা এক্স ফেক্টৰ'ত অ'ডিছন দিবলৈ অনুপ্ৰাণিত কৰিছিল। লুইছক প্ৰভাৱিত কৰা আৰু আদৰ্শ ব্যক্তি হৈছে ৰবি ৱিলিয়ামছ। 

## এলবাম

## কনচাৰ্ট ভ্ৰমণ

## চলচ্চিত্ৰপঞ্জী

## পাব্লিকেশ্বনছ

## বঁটা আৰু মনোনয়ন

ৱান ডাইৰেকশ্বন বেণ্ডটোৱে "হোৱাট মেকছ য়ু বিউটিফুল" শীৰ্ষক গীতটোৰ বাবে ব্ৰিট এৱাৰ্ডছ অনুষ্ঠানত শ্ৰেষ্ঠ ব্ৰিটিছ একক গীতৰ খিতাপ দখল কৰে। ইয়াৰ উপৰিও এটা এন এম ই এৱাৰ্ড, দুটা কিডচ চয়চ এৱাৰ্ডছ, তিনিটা এম টি ভি ভিডিঅ' মিউজিক এৱাৰ্ডছ আৰু অন্যান্য বঁটা লাভ কৰিছে। ২০১২ টিন চয়চ এৱাৰ্ডছৰ বাবে ৱান ডাইৰেকশ্বন বেণ্ডটোক মনোনীত কৰা হৈছে। 

## তথ্য সংগ্ৰহ




## বাহ্যিক সংযোগ

*
* 
* 
* 
*One Direction  at Modest! Management
*

শ্ৰেণী:সংগীত গোষ্ঠী